

Héraðsskjalasafn Austur Húnavatnssýslu



Ársskýrsla 2015

Héraðsskjalasafn Austur Húnavatnssýslu

**Annáll 2015**

Unnið var að gerð málalykils og skjalavistunaráætlunar fyrir Blönduósbæ í beinu framhaldi af uppsetningu á OneSystem bókhaldskerfinu sem tekin var í notkun á þessu ári. Síðan var haldinn fundur með skólastjóra Blönduskóla og skjalamál skólans tekin til athugunar. Keyptar voru öskjur og umslög fyrir safnkostinn, en sífellt er verið að skrá og ganga frá aðföngum og ekki síður óskráðum skjölum sem til eru fyrir í safninu. Er þetta þrotlaus vinna sem engan endir sér á. Einnig er áframhald á vinnu við skönnun og skráningu á ljósmyndum. Heimasíða safnsins hafði hrunið á árinu og stendur til að endurnýja hana sem fyrst.

En fólk getur alltaf sent tölvupósta eða hringt til að fá upplýsingar um eitt og annað sem ber á góma. Sérstaklega skal vekja athygli á að tölvupóstar eru einnig skjöl sem skal meðhöndla eins og hver önnur bréf. Þetta er bréfasamskipti nútímans. Þannig að ekki eyða tölvupóstum sem innihalda málefni sem skipta máli fyrir bæði einstaklinga og fyrirtæki. Oft hefur komið upp sú staða að tölvupósturinn er eina sönnunin fyrir samskiptum á milli manna.

Eitthvað hefur verið um millisafnalán, veittar upplýsingar og beðið um eitt og annað frá öðrum söfnum, eftir þörfum. Hægt að fá skannaðar myndir og sendar í tölvupósti ef þörf er á.

**Stjórn og starfsmenn**

Skjalasafnið er undir stjórn Byggðarsamlags atvinnu- og menningarmála.
Hana skipa:Adolf Berndsen, Skagaströnd, formaður

Guðmundur Haukur Jakobsson, Blönduósi

Dagný Úlfarsdóttir, Ytra-Hóli

Sigrún Hauksdóttir, Húnavatnshrepp
Héraðsskjalavörður er Svala Runólfsdóttir auk þess sér Guðmundur Paul Scheel Jónsson um ljósmyndasafnið.

**Starfsemi og aðbúnaður**

Starfsemi Héraðsskjalasafns Austur Húnavatnssýslu á árinu fólst aðallega í söfnun, innheimtu, skráningu og að útbúa til varðveislu, skjölin og aðrar heimildir, um starfsemi og sögu héraðsins, til notkunar fyrir stjórnendur og starfsmenn sveitarfélaga og stofnana þeirra svo og fyrir einstaklinga.

Er þetta gert til þess að tryggja hagsmuni og réttindi bæði opinberra aðila og einstaklinga og einnig til notkunar við fræðilegar rannsóknir á sögu svæðisins. Héraðsskjalasafnið annaðist einnig ráðgjöf varðandi skjalavörslu.

Safnið er opið öllum, hvort sem þeir eru að vinna að einhverju hávísindalegu verkefni, skrifa sögu félags eða fyrirtækis, skrifa skólaritgerð, leita að heimildum um húsið sitt eða landareign, leita að ættingjum sínum og uppruna eða bara að skoða eitthvað úr fortíðinni.

Aðstaðan samanstendur af einni skrifstofu og lessal ásamt geymslu fyrir gögn og myndir sem afhentar hafa verið til varðveislu. Aukin þörf er á stækkun geymslunnar.

**Verkefni og sýningar**

Dagleg verkefni felast einkum í innheimtu, móttöku, skráningu og frágangi skjala, hvort heldur er frá sveitarfélögum sem að safninu standa eða einstaklingum, félögum og fyrirtækjum á safnsvæðinu. Auk þess aðstoða gesti á lestrarsal við heimildaleit og annast afgreiðslu fyrirspurna.

Eitthvað hefur verið um millisafnalán, veittar upplýsingar og beðið um eitt og annað frá öðrum söfnum, eftir þörfum. Hægt að fá skannaðar myndir og sendar í tölvupósti ef þörf er á.

Heimsóknir, símhringingar og tölvupóstar hafa verið 467 á þessu ári. Reynt hefur verið eftir fremsta megni að verða við öllum fyrirspurnum, bæði í formi símhringinga og tölvupósta.

Að þessu sinni hafa 33 aðilar afhent gögn til safnsins, og þakkar héraðsskjalavörður þeim fyrir. Sumir komu tvisvar með gögn. Sem stærstu afhendinguna má til dæmis nefna ljósmyndasafn Björns Bergmann en ca. 5000 myndir voru færðar safninu á þessu ári. Mikil vinna hefur farið í að skanna og skrá þær og einnig að leita upplýsinga um myndirnar sem ekki voru merktar.

**Fundir og ráðstefnur**

Héraðsskjalavörður fór á fund héraðsskjalasafna og Þjóðskjalasafns Íslands, sem haldinn var í Reykjavík 16. apríl 2015 kl. 10-17. Tók líka þátt í ráðstefnu Félags héraðsskjalavarða á Íslandi fyrir starfsmenn héraðsskjalasafna, sem haldin var á Húsavík 1. – 2. október 2015. Fundarstaður var Safnahús Húsavíkur.

**Skjöl afhent Héraðsskjalasafni Austur Húnavatnssýslu árið 2015.**

Guðrún Blöndal, Blönduósi

Filipía Helgadóttir, Blönduósi

Magnús Sigurðsson, Flögu

Skarphéðinn Ragnarsson, Blönduósi

Guðmundur Arason, Borgarnesi

Eðvarð Hallgrímsson, Garðabæ

Ingibergur Guðmundsson, Skagaströnd

Ungmennasamband Austur Húnavatnssýslu

Aðalbjörg Ingvarsdóttir, Blönduósi

Guðrún Þ. Guðmundsdóttir, Reykjavík

Karl Smith, Kópavogi

Kolbrún Zophoníasdóttir, Blönduósi

Samkaup, Blönduósi

Páll Þórðarson, Sauðanesi

Hersilía G. Þórðardóttir, Akureyri

Magnús Ólafsson, Blönduósi

Elísabet Þorsteinsdóttir, Kiel Þýskalandi

Alda Theodórsdóttir, Blönduósi

Sigrún Fossberg Arnardóttir, Sauðárkróki

Lárus Ægir Guðmundsson, Skagaströnd

Helga Sigfúsdóttir, Reykjavík

Sigurður Kr. Jónsson, Blönduósi

Ása Jóhannsdóttir, Reykjavík

Sigursteinn Bjarnason, Stafni

Erla Jakobsdóttir, Síðu

Caroline Mende, Þýskalandi

Halldór Halldórs, Hafnarfirði

Guðlaugur Guðmundsson

Aðalbjörg Valdimarsdóttir, Bakkakoti

Sigríður Ragnarsdóttir, Blönduósi

Héraðsbókasafn Austur Húnvetninga

Benedikt Blöndal Lárusson, Blönduósi

Ingibjörg Eysteinsdóttir, Beinakeldu

**Rekstraryfirlit Héraðsskjalasafns Austur Húnavatnssýslu 2015**

Héraðsskjalasafnið heyrir undir Byggðasamlag atv/menningarmála þannig að einu tekjurnar eru framlag ríkisins, annað er rekstrarkostnaður.

Tekjur – framlag ríkisins 282.500cr

Laun og launatengd gjöld 4.200.902.-

Rekstrarkostnaður húsnæðis 4.707.602.-

Annar rekstrarkostnaður 1.231.375.-

**Samtals: 9.857.379.-**